Diari Oficial de la Generalitat Valenciana


Sumari del DOGV 8944, del 04-11-2020 (2020/9153)

RESOLUCIÓ de 30 d'octubre de 2020, de la Direcció General de Centres Docents, per la qual es resol la convocatòria de subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8944

Data del DOGV
:   04-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9153


Data del document
:   30-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 30 d'octubre de 2020, de la Direcció General de Centres Docents, per la qual es resol la convocatòria de subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2020. [2020/9153]  
L'Ordre 69/2016, de 4 de novembre, de la Conselleria d'Educació, Investigació, Cultura i Esport, estableix les bases reguladores de les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana (DOGV núm. 7912 / 08.11.2016).  
Per Resolució de 14 de maig de 2020, de la Conselleria d'Educació, Cultura i Esport, es convoquen les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de Música o de Dansa de la Comunitat Valenciana per a l'exercici 2020 (DOGV núm. 8818 / 22.05.2020).   
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en l'apartat cinqué de l'esmentada resolució de convocatòria, després de la tramitació dels expedients per les direccions territorials de la Conselleria d'Educació, Cultura i Esport, i vistos els informes emesos per la Inspecció Educativa.   
Vista la proposta de concessió de les ajudes elevada per la comissió avaluadora creada a aquest efecte, en compliment del que preceptua l'article 10 de l'ordre de bases.   
De conformitat amb la disposició final segona, així com l'article 12 de l'esmentada Ordre 69/2016, de 4 de novembre, per delegació del conseller d'Educació, Cultura i Esport, resolc:  
  
Primer  
Aprovar la concessió de les subvencions destinades a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2020, per un import total de 4.400.000,00 euros, a les entitats indicades en els annexos I a IV de la present resolució, d'acord amb la següent distribució:  
  
ANNEX I Subvencions conservatoris i centres ensenyament elemental de Música 206.800,00 €  
ANNEX II Subvencions conservatoris i centres ensenyament professional de Música 3.929.200,00 €  
ANNEX III Subvencions conservatoris i centres ensenyament elemental de Dansa 13.200,00 €  
ANNEX IV Subvencions conservatoris i centres ensenyament professional de Dansa 250.800,00 €  
  
  
Segon  
Denegar la sol·licitud de subvenció de l'entitat assenyalada en l'annex V, pels motius que s'hi indiquen.  
  
Tercer   
Les persones beneficiàries que consten en els annexos I, II, III i IV, hauran de justificar davant la Direcció General de Centres Docents les despeses i la destinació d'aquestes en la forma establida en l'article 16 de l'ordre de bases, així com en l'apartat nou de la resolució de convocatòria.  
La justificació de la subvenció haurà de fer-se d'acord amb els models i les instruccions que estan a la disposició de les persones interessades en la pàgina web de la Conselleria d'Educació, Cultura i Esport:   
http://www.ceice.gva.es/web/centros-docentes/ayudas/subvenciones  
  
Les persones beneficiàries hauran de presentar la documentació justificativa en el termini de 10 dies hàbils comptats des de l'endemà de la publicació de la resolució de concessió en el Diari Oficial de la Generalitat Valenciana.  
La no presentació de la justificació de les despeses en el termini fixat donarà lloc a la pèrdua de la subvenció.   
  
Quart  
El pagament de les subvencions es realitzarà d'acord amb el que s'estableix en l'article 15 de l'Ordre 69/2016, de 4 de novembre, amb càrrec a la línia de subvenció S2463, capítol IV, de la secció, servei, centre gestor i programa 19.51.47.225.06 Ensenyament Secundari, prevista en l'actual Llei de pressupostos de la Generalitat, per un import global màxim de 4.400.000,00 €, segons el que es preveu en l'apartat tercer de la resolució de convocatòria.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, podrà ser recorreguda pels interessats potestativament en reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Cultura i Esport, en el termini d'un mes a comptar des de l'endemà de la publicació.   
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació o a partir de l'endemà del dia en què es notifique la resolució expressa del recurs de reposició o en què aquest haja d'entendre's presumptament desestimat.  
  
València, 30 d'octubre de 2020.- El director general de Centres Docents: José Joaquín Carrión Candel.